Държавен вестник, бр. 11, 2013 г., стр. 147

БРОЙ  11	
Д Ъ Р Ж А В Е Н  В Е С Т Н И К 	
СТР.  147  
4. ДОПЪЛНИТЕЛНИ ИЗИСКВАНИЯ ЗА ИЗПЪЛНЕНИЕ НА  АЛГОРИТЪМА НА КЛИНИЧНАТА ПЪТЕКА: 
Забележка: При доказано злокачествено хематологично заболяване при пациенти над 18 годишна възраст, 
същите задължително се консултират от Клинична комисия по хематология (съгласно т.. 2, Раздел ІV от Меди-
цински стандарт по Клинична хематология, ДВ. бр.92 от 23 ноември 2010 г), функционираща на територията на 
лечебното заведение или осигурена чрез договор.
Решението на клиничната комисия, както за първоначалното формиране на терапевтичната стратегия, така 
и за всяка последваща промяна е неразделна част от ИЗ. 
При промяна на терапевтичния режим лечебното звено е длъжно да получи потвърждение от специализира-
ната клинична комисия по хематология. 
В решението на клиничната комисия е посочен алгоритъм на лечение по клинична процедура – лекарствен 
продукт, доза, ритъм на приложение, продължителност, необходими контролни изследвания. Протоколът за 
системно лекарствено лечение при злокачествени заболявания е неразделна част от решението на комисията.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
1.1. СПЕШНИ: 
· Химиотерапия, осъществима единствено в стационарни условия, при болни с новооткрита и рецидивирала 
левкемия; 
· Терапия с колонистимулиращи фактори: гранулоцитен и гранулоцитно-макрофаген колонистимулиращ 
фактор – при неутропения ≤ 0,5 G/l и клинични данни за инфекция (вкл. фебрилна неутропения); еритропое-
тин – при хемоглобин ≤ 100 g/l и прогностични фактори за благоприятен отговор на лечението; 
· Заместителна терапия с кръв и кръвни продукти – при хемоглобин под 70 g/l, тромбоцити под 10 G/l или 
хеморагична диатеза при животозастрашаваща тромбоцитопения; 
· Антибактериална, антивирусна и антимикотична терапия при болни с инфекциозни (пневмония, сепсис, 
инфекция на меки тъкани), хеморагични (нетромбоцитопенични) и други тежки усложнения, свързани с основ-
ното заболяване или провежданото лечение. 
1.2. ПЛАНОВИ: 
· Болни с диагностицирана левкемия за планова противотуморна терапия, колонистимулиращи фактори и 
имуномодулатори.
Забележка: Новодиагностицираните болни с остри левкемии се хоспитализират само в университетските 
болници, националните центрове и Военномедицинска академия.
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Терапевтичният подход се съобразява с общото състояние на пациента спрямо приложената скала:
СКАЛА НА ECOG/WHO ЗА PERFORMANCE STATUS:
0 = норма; способен на нормални дейности;
1 = с наличие на симптоматика, но амбулаторен;
2 = с инвалидизиращи туморни прояви, но под 50% от времето е на легло;
3 = тежко инвалидизиран с над 50% от времето на легло;
4 = тежко болен. 100% от времето е на легло;
5 = смърт.
ЛЕЧЕНИЕ НА ЛЕВКЕМИИТЕ:
Лечението на острите левкемии включва индукционно, консолидиращо, реиндукционно и поддържащо ле-
чение.
ЛЕЧЕНИЕ НА ОСТРИТЕ МИЕЛОБЛАСТНИ ЛЕВКЕМИИ:
Индукционно и консолидиращо лечение – полихимиотерапия включваща следните основни схеми и техни ва-
рианти като 7+3, TAD, ICE, MICE, DCE, BFM и други протоколи; при остра промиелоцитна левкемия се 
включва ATRA.
Реиндукционно и поддържащо (цитостатично) лечение – ежемесечни курсове на химиотерапия при постиг-
ната ремисия.
Поддържащо лечение – заместителна компонентна терапия с кръвни продукти, антибиотици, кръвоспиращи, 
колонистимулиращи фактори и др.
ЛЕЧЕНИЕ НА ОСТРИТЕ ЛИМФОБЛАСТНИ ЛЕВКЕМИИ:
Индукционно и консолидационно лечение – полихимиотерапия, включваща следните цитостатици: антрацикли-
ни, винка алкалоиди, кортикостероиди, антиметаболити, L – аспарагиназа.
Реиндукционно и поддържащо (цитостатично) лечение – ежемесечни курсове на химиотерапия при постиг-
ната ремисия.
Профилактика и лечение на ЦНС усложненията – интратекална апликация на кортикостероиди и цитостати-
ци; лъчетерапия на краниума.
Поддържащо лечение – заместителна и симптоматична терапия – заместителна компонентна терапия с 
кръвни продукти, антибиотици, антимикотици, кръвоспиращи, растежни фактори и др.
ЛЕЧЕНИЕ НА ХРОНИЧНАТА МИЕЛОГЕННА ЛЕВКЕМИЯ:
· хронична фаза: иматиниб месилат, алфа-интерферон с хидроксикарбамид или цитозин-арабинозид;
· фаза на обостряне: иматиниб месилат, алфа-интерферон с хидроксикарбамид или цитозин-арабинозид;
· бластна криза – лечение като при остра левкемия.